Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 676

b) amelyekről feltételezhető, hogy az emberre nézve mérgezők vagy marók, mivel vizsgálatok szerint LC50 értékük legfeljebb 5000 ml/m3 (ppm). A gázkeverékek (beleértve a más osztályba tartozó anyagok gőzeit) besorolására a következő számítási módszer használható: mérgező (keverék) LC50−e = ∑ n i=1 fi Ti ahol fi = a keverék i-edik alkotórészének mólaránya Ti= a keverék i-edik alkotórészének toxicitási mutatója. A Ti-érték egyenlő az ISO 10298:1995 szabvány szerinti LC50 értékkel. Amennyiben az LC50 érték nem szerepel az ISO 10298:1995 szabványban, a szakirodalomban található LC50 értéket kell használni. Ha az LC50 érték ismeretlen, a toxicitási mutatót a hasonló fiziológiai és kémiai hatásokkal rendelkező anyagok legalacsonyabb LC50 értéke alapján kell meghatározni, vagy — ha ez az egyetlen gyakorlati lehetőség — kísérleteket kell végezni. 2002/105/II. szám Maró gázok Azokat a gázokat és gázkeverékeket, amelyek teljes egészében a maró hatásuk következtében elégítik ki a mérgezőképesség kritériumait, mint maró járulékos veszéllyel bíró mérgező gázokat kell besorolni. Egy olyan gázkeveréknek, amely a maró és mérgező hatás kombinálódása folytán mérgezőnek tekintendő, akkor van maró járulékos veszélye, ha emberen szerzett tapasztalatok alapján ismert, hogy roncsolja a bőrt, a szemet vagy a nyálkahártyát, vagy ha a keverék maró alkotórészeinek LC50 értéke a következő képlettel számítva legfeljebb 5000 ml/m3 (ppm): maró (keverék) LC50−e = ∑ n i=1 fci Tci ahol fci = a keverék i-edik alkotórészének mólaránya Tci = a keverék i-edik maró alkotórészének toxicitási mutatója. A Tci-érték egyenlő az ISO 10298:1995 szabvány szerinti LC50 értékkel. Amennyiben az LC50 érték nem szerepel az ISO 10298:1995 szabványban, a szakirodalomban található LC50 értéket kell használni. Ha az LC50 érték ismeretlen, a toxicitási mutatót a hasonló fiziológiai és kémiai hatásokkal rendelkező anyagok legalacsonyabb LC50 értéke alapján kell meghatározni, vagy — ha ez az egyetlen gyakorlati lehetőség — kísérleteket kell végezni. 2.1.8 A 2 osztály vegyileg nem állandó anyagai csak akkor adhatók fel fuvarozásra, ha megtették a szükséges intézkedéseket a fuvarozás normális körülményei között a veszélyes reakció, mint pl. bomlás, szétválás vagy polimerizálódás mindenfajta lehetőségének megakadályozására. E célból különösen arról kell gondoskodni, hogy a tartályok ne tartalmazzanak olyan anyagokat, amelyek ezeket a reakciókat elősegítik. 2.1.9 Nem tartoznak a jelen szabályzat előírásainak hatálya alá: 2.1.9.1 — azok a gázok és tárgyak, amelyeket a következő feltételek mellett adnak fel fuvarozásra: Megjegyzés: A fuvareszközök tartályaiban levő azon gázok, amelyek azok meghajtására vagy különleges berendezéseik (pl. hűtőberendezés) működtetésére szolgálnak, nem tartoznak a jelen szabályzat előírásainak hatálya alá.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes